Geraint Lewis

Awdur, dramodydd ac actor o Gymro sy'n hanu o Dregaron, Ceredigion, yw Geraint Lewis (ganwyd 3 Ebrill 1960). Graddiodd mewn Saesneg a Drama yng Ngholeg Prifysgol Cymru Aberystwyth ym 1981. Bu’n ysgrifennu yn llawn amser ers 1984, yn bennaf ar gyfer y teledu.

Roedd yn aelod o Theatr Ieuenctid Cymru a Chôr Ieuenctid Prydain. Yn yr 1980au bu'n actio mewn sawl cynhyrchiad teledu, gan gynnwys Bowen a’i Bartner, Coleg, HAFoc, Dihirod Dyfed, Yr Achos Hwn, BB, Tu Chwith, East of the Moon, Pris y Farchnad, Minafon, Y Cyfle Olaf a Jabas yn ogystal a lleisio’r prif gymeriad "Inspector Gadget" mewn dros 30 pennod o’r cartŵn.

Bu’n gyfrifol am ysgrifennu nifer o gyfresi comedi poblogaidd, gan gynnwys Annwyl Angharad, Daniel Turner, Ynte!, Slac yn Dynn ac Er Mwyn Tad a’r ffilm gomedi Smithfield. Ysgrifennodd sawl cyfres i blant, gan gynnwys Yr Enwog Wmffre Hargwyn a'r Meicrosgop Hud a bu’n aelod o dimau sgriptio Dinas a Mwy Na Phapur Newydd, yn ogystal â storïo a sgriptio Pobol y Cwm ac Iechyd Da. 

 Gyrfa 

 Teledu a Ffilm 
(detholiad fel actor ac awdur)
 Annwyl Angharad
 Daniel Turner, Ynte!
 Slac Yn Dynn
 Er Mwyn Tad
 Smithfield
 Yr Enwog Wmffre Hargwyn
 Meicrosgop Hud
 Dinas
 Mwy Na Phapur Newydd
 Pobol Y Cwm
 Iechyd Da
 Teulu
 SOS Galw Gari Tryfan
 Arwyr
 Pris y Farchnad (1992 – 1997) actor
 Noson yr Heliwr (1991)
 Heliwr (1992 - 1997)

 Llwyfan 

 Y Cinio
 Y Groesffordd (1996) Drama Gomisiwn Eisteddfod Genedlaethol Bro Dinefwr 1996
 The Language of Heaven
 Meindiwch Eich Busnes
 Ysbryd Beca
 Dosbarth (2002) Drama Gomisiwn Eisteddfod Genedlaethol Tyddewi 2002
 Dysgu
 Cold Caller
 Dysgu Hedfan
 Perci/Parciau
 Paradwys (2017)
 Cof (2017)
 Byd Donna Tan Y Pandy (2024)

 Radio 

 Dilyn Yr Alwad
 Silicon
 Morys Y Gwynt
 Cyrraedd Pen Llanw
 Mamgu - Y Stand-Yp
 Wimbledon

Bywyd personol
Mae ganddo dri mab ac mae'n byw yn Aberaeron gyda'i wraig Siân.

Cyfeiriadau

Categori:Genedigaethau 1960
Categori:Pobl o Geredigion
Categori:Dramodwyr Cymraeg o Gymru
Categori:Cyn-fyfyrwyr Prifysgol Aberystwyth
Categori:Llenorion yr 20fed ganrif o Gymru